Yn Cheeaght Veg

She co-hollys rollageagh 'sy lieh-sfeyr niauoilagh hwoaie ee yn Cheeaght Veg (ny Ursa Minor 'syn ennym Ladjynagh echey). Gollrish y Cheeaght vooar, foddee yn jeeagheyder jeeaghyn er famman y Cheeaght Veg myr laue cheeaght: shiaght rollage as kiare jeu croo croan, quing, as corpane hene y cheeaght. Va'n Cheeaght Veg coontit mastey ny 48 co-hollys rollageagh va listit lesh y rollageyder Ptolemy 'sy 2h eash BNJ, as t'eh foast coontit mastey ny 88 co-hollys rollageagh noa-emshiragh. Dy tradishoonagh, ren sleih jeeaghyn er y Cheeaght Veg myr co-hollys rollageagh scanshoil son y lhuingysseyraght, ec marrinee er lheh, er-yn-oyr dy vel Rollage ny Twoaie ny rollage phoullagh.

She sur-oawr bane-vuigh ee Rollage ny Twoaie, y rollage s'gilley 'sy cho-hollys as t'ee coontit myr y rollage Chepheagh chaghlaaee ayns speyr yn oie as ee eddyr 1.97 as 2.00 er mooadys baghtal. She rollage mie-eashit eh Beta Ursae Minoris, ta enmyssit Kochab chammah, as t'ee er ny volgey as er ny eayraghey as nish she foawr orange-vuigh t'ee ta 2.08 er mooadys baghtal, beggan ny s'baiht na Rollage ny Twoaie. Ta Kochab as Gamma Ursae Minoris er ny ve enmyssit "arreyderyn y rollage phoullagh" ny "Arreyderyn y Phoull". Ta planaidyn er ny ve feddynit magh cruinlaghey kiare jeh ny rollageyn, goaill stiagh Kochab. Chammah's shen, ta rollage naeearaneagh anerit—Calvera—as H1504+65, y nah crivassan bane er ny feddynit magh as çhiassid eaghtyragh er 200,000 K echey, ry-akin 'sy cho-hollys rollageagh.

Imraaghyn

Kianglaghyn magh

 The Deep Photographic Guide to the Constellations: Ursa Minor 
 Y Cheeaght Veg so-chriggaragh


Ronney:Co-hollyssyn rollageagh
Ronney:Co-hollyssyn rollageagh rere Ptolemy
Ronney:Co-hollyssyn rollageagh y twoaie